Crna Gora

Adresa: Rimski trg 46

81000 Podgorica Crna Gora

tel: +382 20 482 163

fax: +382 20 234 027

www.gov.me/mek

Ministarstvo ekonomskog razvoja

# Služba za opšte poslove i finansije

Broj:002-037/21-7198/2

Datum, 13.09.2021.godine

Ministarstvo ekonomskog razvoja na osnovu člana 18 i 46 stav 1 Zakona o upravnom postupku („Službeni list CG“, br. 56/14, 20/15, 40/16 i 37/17) i člana 30 stav 1 i stav 5 Zakona o slobodnom pristupu informacijama ("Službeni list Crne Gore", br. 044/12 i 030/17), postupajući po zahtjevu Organizacije KOD iz Podgorice od 30.08.2021. godine, koji je zaveden kod ovog ministarstva pod brojem: 002-037/21-7198/1 od 30.08.2021. godine, donosi

**R j e š e nj e**

Djelimično se usvaja, zahtjev za slobodan pristup informacijama, Organizacije KOD od 30.08.2021. godine, i dozvoljava pristup informaciji i to:

* Dokumentaciji koja se odnosi na transformaciju tada Društvenog preduzeća HTP Budvanska Rivijera (procjena vrijednosti i stručna mišljenja i rješenja Agencije Crne Gore za prestrukturiranje i strana ulaganja kojima je data saglasnost na transformaciju).

Pristup predmetnim dokumentima ostvariće se dostavom skeniranih dokumenata na e-mail adresu info@kod.org.me, a nakon dostavljanja dokaza o uplati troškova postupka.

Troškovi postupka određuju se u iznosu od 13,50 €, koje je podnosilac zahtjeva dužan uplatiti u korist Budžeta Crne Gore, na žiro račun br. 907- 0000000083001-19 i o tome dostaviti odgovarajući dokaz.

U ostalom dijelu zahtjev se odbija, kao neosnovan u dijelu koji se odnosi na dostavljanje informacija o programu transformacije i dopunjenom programu transformacije.

Žalba protiv ovog rješenja ne odlaže njegovo izvršenje.

**O b r a z l o ž e nj e**

Organizacija KOD, podnijela je Ministarstvu ekonomskog razvoja zahtjev za slobodan pristup informacijama od 30.08.2021. godine, koji je zaveden kod ovog ministarstva pod brojem: 002-037/21-7198/1 od 30.08.2021. godine, a kojim su tražene informacije koje se odnose transformaciju tada Društvenog preduzeća HTP Budvanska Rivijera i to:

* Program transformacije sa procjenom vrijednosti;
* Dopunjen program transformacije;
* Stručna mišljenja i rješenja Agencije Crne Gore za prestrukturiranje privrede i strana ulaganja kojima je data saglasnost na transformaciju navedenog preduzeća, kao i drugu dokumenzaciju koja se nalazi u spisima predmeta.

Postupajući po zahtjevu, Ministarstvo ekonomskog razvoja, nalazi da je tražena informacija dijelom u njegovom posjedu, čime su se stekli uslovi za primjenu odredbe člana 30 stav 1 Zakona o slobodnom pristupu informacijama, kojom je između ostalog propisano da organ vlasti odlučuje rješenjem kojim dozvoljava pristup traženoj informaciji ili njenom dijelu.

Pristup predmetnim dokumentima ostvariće se dostavom skeniranih dokumenata na e-mail adresu info@kod.org.me, a nakon dostavljanja dokaza o uplati troškova postupka.

Kako tražene informacije kojima se pristup omogućava imaju 45 stranica, primjenom člana 33 stav 2 Zakona o slobodnom pristupu informacijama i člana 2 Uredbe o nakanadi troškova u postupku za pristup informacijama („Službeni list CG“, br.66/16), određuje se naknada troškova postupka u ukupnom iznosu 13,50 € i to na ime skeniranja 45 stranica po utvrđenoj cijeni od 0,30 € po jednoj strani, koje je podnosilac zahtjeva dužan uplatiti u korist Budžeta Crne Gore na žiro račun br. 907-0000000083001-19 i dostaviti dokaz o izvršenoj uplati sredstava.

U dijelu zahtjeva kojim se traži pristup informaciji: Program transformacije i dopunjen program transformacije, zahtjev se odbija kao neosnovan, iz razloga što ovo ministarstvo nalazi da se tražena informacija ne nalazi u njegovom posjedu.

Žalba na ovo rješenje ne odlaže njegovo izvršenje shodno članu 36 Zakona o slobodnom pristupu informacijama.

Na osnovu izloženog, riješeno je kao u dispozitivu.

**UPUTSTVO O PRAVNOJ ZAŠTITI:** Protiv ovog rješenja može se izjaviti žalba Savjetu Agencije za zaštitu ličnih podataka i slobodan pristup informacijama u roku od 15 dana od dana prijema rješenja, preko Ministarstva ekonomskog razvoja.

S poštovanjem,

**OVLAŠĆENO SLUŽBENO LICE**

Šefica Kancelarije

za pravne i opšte poslove

Gorana Abramović

**Dostavljeno:**

Organizacija KOD,

Stara Varoš B –T, Bratstva i jedinstva, Podgorica

- u spise predmeta

- a/a