Crna Gora

Adresa: Rimski trg 46

81000 Podgorica

Crna Gora

tel: +382 20 482 326

www.gov.me/mek

Ministarstvo ekonomskog razvoja

# Služba za pravne poslove, finansije i tehničku podršku

Broj: 002-037/21-7110/2

Datum, 02.09.2021.godine

Na osnovu člana 18 i 46 Zakona o upravnom postupku („Službeni list CG“, br. 56/14, 20/15, 40/16 i 37/17) i člana 30 stav 1 Zakona o slobodnom pristupu informacijama („Službeni list CG“, br. 44/12 i 30/17), postupajući po zahtjevu AD „Turjak“ Rožaje od 25.08.2021. godine, koji je zaveden kod ovog ministarstva pod brojem: 002-037/21-7110/1 od 26.08.2021. godine, po ovlašćenju ministra broj: 016-102/21-2257/1 od 17.03.2021. godine, donosim

**R j e š e nj e**

Usvaja se zahtjev AD „Turjak“ Rožaje za slobodan pristup informacijama, zavedenog kod ovog ministarstva pod brojem: 002-037/21-7110/1 od 26.08.2021. godine i dozvoljava pristup informacijama, koje se odnose na:

* Kopiju Izvještaja o procjeni vrijednosti HTP Rožaje;
* Kopiju Programa svojinske i upravljačke transformacije;
* Kopiju Odluke o svojinskoj i upravljačkoj transformaciji
* Kopiju Odluke o izdavanju deonica - akcija

Pristup predmetnim dokumentima ostvariće se dostavom kopije akta, putem pošte, preporučenom pošiljkom, na adresu koja je navedena u zahtjevu, a nakon dostavljanja dokaza o uplati troškova postupka.

Troškovi postupka određuju se u iznosu od 6,80 €, koje podnosilac zahtjeva može uplatiti u korist Budžeta Crne Gore, na žiro račun br. 907-0000000083001-19 i o tome dostaviti odgovarajući dokaz.

Žalba protiv ovog rješenja ne odlaže njegovo izvršenje.

**+**

**O b r a z l o ž e nj e**

AD „Turjak“ Rožaje, je dana 26.08.2021. godine, podnio zahtjev za slobodan pristup informacijama, Ministarstvu ekonomskog razvoja i tražio da mu se omogući pristup slijedećim informacijama i to:

* Kopiju Izvještaja o procjeni vrijednosti HTP Rožaje;
* Kopiju Programa svojinske i upravljačke transformacije;
* Kopiju Odluke o svojinskoj i upravljačkoj transformaciji
* Kopiju Odluke o izdavanju deonica - akcija

Postupajući po predmetnom zahtjevu, ovo ministarstvo, nalazi da se tražene informacije nalaze u njegovom posjedu, čime su se stekli uslovi za primjenu odredbe člana 30 stav 1 Zakona o slobodnom pristupu informacijama, kojom je između ostalog propisano da organ vlasti odlučuje rješenjem kojim dozvoljava pristup traženoj informaciji ili njenom dijelu ili odbija.

Uvidom u dokumentaciju koja se odnosi na postupak transformacije HTP Turjak, utvrđeno je da se u posjedu ovog ministarstva nalazi sledeća dokumentacija:

* Izvještaj o procjeni vrijednosti HTP „Turjak“ – Rožaje;
* Rješenje o davanju saglasnosti na transformaciju HTP „Turjak“ . –Rožaje;
* Knjigovodstvena i procijenjena vrijednost „Turjan“ – Rožaje;
* Odluku o transformaciji društvenog preduzeća „Turjak“ iz Rožaja u dioničko društvoPredhodno stručno mišljenje na izvještaj o procjeni preduzeća;
* Stručno mišljenje na obračun dioničkog kapitala „Turjak“ – Rožaje;
* Odluku o usvajanju Programa transformacije preduzeća;Sporazum o broju, vrsti i strukturi dionica koje se prenose Fondu za razvoj;
* Sporazum i strukturi dionica koje se prenose Fondu PIO;
* Sporazum o vrsti i strukturi dionica koje se prenose na Zavod;
* Odluku o objavljivanju izvoda iz Programa transformacije preduzeća i javnom pozivu za upis dionica;
* Odluku o izdavanju dionica pod povlašćenim uslovima;
* Odluku o dodjeli besplatnih dionica;
* Program transformacije preduzeća

Takođe, uvidom u sadržaj traženih informacija koje posjeduje, Ministarstvo ekonomskog razvoja, je utvrdilo da iste ne sadrže podatke čijim bi se objelodanjivanjem mogao ugroziti neki od interesa iz člana 14 stav 1 Zakona o slobodnom pristupu informacijama, te da im se može omogućiti pristup u cjelosti.

Kako tražene informacije kojima se pristup omogućava imaju 96 stranice A4 formata, i da se pristup istim omogućava dostavljanjem njene kopije putem pošte, preporučenom pošiljkom, a imajući u vidu da je članom 33 stav 2 Zakona o slobodnom pristupu informacijama, propisano da podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije, u skladu sa propisom Vlade Crne Gore, kao i da je članom 2 stav 1 Uredbe o nakanadi troškova u postupku za pristup informacijama („Službeni list CG“, br.66/16), propisano da trošak kopiranja informacije formata A4 iznosi 0,05 € po stranici, to se troškovi postupka određuju u ukupnom iznosu od 6,80 € , od čega na ime kopiranja 96 stranice po utvrđenoj cijeni od 0,05 € po jednoj strani 4,80 € i na ime dostavljanja preporučenom pošiljkom 2,00 €.

Žalba na ovo rješenje ne odlaže njegovo izvršenje shodno članu 36 Zakona o slobodnom pristupu informacijama.

Na osnovu izloženog, odlučeno je kao u dispozitivu rješenja.

**UPUTSTVO O PRAVNOJ ZAŠTITI:** Protiv ovog rješenja može se izjaviti žalba Savjetu Agencije za zaštitu ličnih podataka i slobodan pristup informacijama u roku od 15 dana od dana prijema rješenja, preko Ministarstva ekonomskog razvoja.

**v.d. SEKRETAR**

Dragana Jović

**Dostavljeno:**

* Podnosiocu zahtjeva
* Agenciji za zaštitu ličnih podataka i

slobodan pristup informacijama,Podgorica

- u spise predmeta

- a/a